NÁRODNÁ RADA SLOVENSKEJ REPUBLIKY

V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 2516/2010

**95a**

# S p o l o č n á s p r á v a

**Výboru Národnej rady Slovenskej republiky pre financie a rozpočet, Ústavnoprávneho výboru Národnej rady Slovenskej republiky a Výboru Národnej rady Slovenskej republiky pre hospodárstvo, výstavbu a dopravu o výsledku prerokovania vládneho návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov (tlač 95)** **v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 91 z 12. októbra 2010 pridelilavládny návrh zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov (tlač 95) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre hospodárstvo, výstavbu a dopravu

Uvedené výbory prerokovali predmetný vládny návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov (tlač 95) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**

**s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie a rozpočet (uzn. č. 55 zo dňa 18. novembra 2010)

- Ústavnoprávny výbor Národnej rady Slovenskej republiky (uzn. č. 76 zo dňa 15.

novembra 2010)

* Výbor Národnej rady Slovenskej republiky pre hospodárstvo, výstavbu a dopravu (uzn. č. 63 zo dňa 18. novembra 2010)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy :

1. **K čl. I bod 1**

V 1. bode v § 2 ods. 1 písm. b) sa slovo “Guadalope” nahrádza slovom “Guadalupe” a slovo “Guayana” sa nahrádza slovom “Guyana“.

Ide o gramatickú opravu oficiálnych názvov uvádzaného štátu a územia.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Gestorský výbor odporúča schváliť.**

1. **K čl. I bod 1**

V 1. bode sa v poznámke pod čiarou k odkazu 1 v obidvoch vetách na konci pripájajú tieto slová “(Ú. v. EÚ C 83, 30.3.2010)”.

Ide o doplnenie miesta uverejnenia citovaných zmlúv jednotným spôsobom.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Gestorský výbor odporúča schváliť.**

1. **K čl. I bod 7**

V 7. bode sa v úvodnej vete vypúšťajú slová „a) a“.

Vypustenie navrhovaného doplnenia týkajúceho sa spotreby v § 33 ods. 1 písm. a) z dôvodu jej neopodstatnenosti v ustanovení upravujúcom vznik daňovej povinnosti pri dodaní zemného plynu.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Gestorský výbor odporúča schváliť.**

1. **K čl. I bod 8**

V 8. bode písmeno c) znie:

„c) spotreby zemného plynu na výrobu stlačeného zemného plynu.“

Úprava za účelom jednotnej terminológie v zákone (aj s navrhovanými ustanoveniami), kde sa v prípade použitia spotrebného plynu na výrobu stlačeného zemného plynu používa pojem „spotreba“ a zároveň sa z dôvodu duplicity vypúšťa úprava výnimky, keďže tá je už dostatočne obsiahnutá v 7. bode predkladaného návrhu zákona.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Gestorský výbor odporúča schváliť.**

1. **K čl. I bod 9**

V 9. bode sa v úvodnej vete vypúšťajú slová „a) a“ .

Vypustenie navrhovaného doplnenia týkajúceho sa spotreby v § 33 ods. 1 písm. a) z dôvodu jej neopodstatnenosti v ustanovení upravujúcom daňového dlžníka pri dodaní zemného plynu.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Gestorský výbor odporúča schváliť.**

1. **K čl. I bod 10**

V 10. bode písmeno c) znie:

„c) spotrebovala zemný plyn na výrobu stlačeného zemného plynu.“.

Úprava za účelom jednotnej terminológie v zákone (aj s navrhovanými ustanoveniami), kde sa v prípade použitia spotrebného plynu na výrobu stlačeného zemného plynu používa pojem „spotreba“ a zároveň sa z dôvodu duplicity vypúšťa úprava výnimky, keďže tá je už dostatočne obsiahnutá v 9. bode predkladaného návrhu zákona.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Gestorský výbor odporúča schváliť.**

1. **K čl. I bod 12**

V 12. bode v § 48a ods. 1 znie:

„(1) Registrácia oprávneného spotrebiteľa uhlia a povolenie na uhlie oslobodené od dane podľa § 19 písm. j) predpisu účinného do 31. decembra 2010 platí do 31. mája 2011.“.

Ide o legislatívnu úpravu platnosti registrácie a povolenia, ktoré majú byť v platnosti aj 31. mája 2011 a k ich zániku má dôjsť až od 1. júna 2011. Formulácia v predkladanom návrhu zákona by mala za následok neplatnosť týchto registrácií a povolení už 31. mája 2011, teda o jeden deň skôr. Zároveň sa upravuje slovné spojenie „oslobodené uhlie“, ktoré platný zákon nepoužíva na „uhlie oslobodené od dane“.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Gestorský výbor odporúča schváliť.**

1. **K čl. I bod 12**

V 12. bode v § 48a ods. 3 znie:

„(3) Registrácia oprávneného spotrebiteľa zemného plynu na odber zemného plynu oslobodeného od dane podľa § 31 ods. 1 písm. i) predpisu účinného do 31. decembra 2010 platí do 31. mája 2011.“.

Ide o legislatívnu úpravu platnosti registrácie, ktorá má byť v platnosti aj 31. mája 2011 a k jej zániku má dôjsť až od 1. júna 2011. Formulácia v predkladanom návrhu zákona by mala za následok neplatnosť týchto registrácií už 31. mája 2011, teda o jeden deň skôr.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Gestorský výbor odporúča schváliť.**

1. **K čl. I**

V Prílohe č. 2 sa v prvom bode v okrúhlej zátvorke na konci vkladá bodkočiarka a pripájajú sa tieto slová “Ú. v. EÚ L 195, 2.6.2004”.

Ide o doplnenie uvádzania publikačného zdroja jednotným zaužívaným spôsobom.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Gestorský výbor odporúča schváliť.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3,4,5,6,7,8,9 hlasovať spoločne s návrhom gestorského výboru **schváliť**.

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov (tlač 95) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov (tlač 95)**schváliť s pozmeňujúcimi a doplňujúcimi návrhmi.**

Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov (tlač 95a) bola schválená uznesením gestorského výboru č. 100 z  26. novembra 2010. Výbor určil poslankyňu **Zuzanu Aštaryovú** za spoločnú spravodajkyňu výborov.

Súčasne ju poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 26. novembra 2010

**Jozef K o l l á r, v. r.**

**predseda**

**Výboru NR SR pre financie a rozpočet**